Pročko, Jozef, poslanec NR SR (2023-11-21):
Ďakujem veľmi pekne. Čiže vidíte, nervozita je tu obrovská, obrovská nervozita. A viete, z čoho sú aj nervózni? Lebo majú málo hlasov, veľmi málo hlasov. Prešli tesne, tesne s odretými ušami a naozaj sa nám podarila skvelá vec, fantastická vec, čo aj kolega Hlina povedal, že by sme to mali urobiť, že naozaj sme ukázali, že oni, viete, oni nemusia tu byť stále tých 76 alebo 79, nemusia tu byť stále. A to je dôležité, aby sme tu boli, aby ste tu takto chodili, ako chodíte a my sme naozaj, som veľmi rád, že chodíte, lebo takto v predvolenom, v predchádzajúcom volebnom období takto oľaňáci sedeli, ako ste sedeli vy. Toto je vaša práca. Môžte ich upozorniť naozaj, aby prestali, alebo nech idú preč?! (Reakcie z pléna.) Je to naozaj o kultúre, ktorú nám sľuboval tuná Pellegrini, že bude iná. No iná kultúra, v čom? Som v rozprave a stále tu rozprávajú, kecajú, skáču do toho. Toto je tá ich kultúra. Skrátené legislatívne konanie, ktoré idú urobiť, je len obyčajný, obyčajný podvod na občanoch. Nechcú im dať peniaze, ktoré si zaslúžia, ktoré im sľubovali. Veď povedali nám, Erik Tomáš povedal, HLAS pôjde do vlády s hocikým, kto podporí trináste dôchodky. Erik, to si povedal. Mimoparlamentná strana HLAS pôjde len, len, len, len do takej vlády, ktorá sa zaviaže k schváleniu skutočného trinásteho dôchodku vo výške primeraného dôchodku. No nestalo sa tak. (Reakcia z pléna.) Erik, prosím ťa, skús sa prihlásiť s faktickou, nevyrušuj ma. Ďakujem ti veľmi pekne, ďakujem. Čiže skrátené legislatívne konanie je len podvod, nič iné ako podvod na občanoch. A takýto podvod idú urobiť preto, lebo potrebujú naozaj niekde nahrabať peniaze pre svojich oligarchov, pre tých ľudí, ktorí ich podporovali, podporujú, ale nie sú to obyčajní ľudia, nie sú to tí dôchodcovia, ktorí ich volili, ktorým rozprávali, že my vám dáme, veď my nepôjdeme do vlády vtedy, keď vám nedajú ten trinásty dôchodok, keď Pellegrini rozprával, že on si za jeden stôl nesadne nikdy v živote s Ficom. To bolo pred voľbami. Po voľbách skrátené legislatívne konanie, ako hovoril predrečník Ondrej, na čo, kvôli čomu? Čo tu je ohrozené? Kto je ohrozený? Štát? Čo je ohrozené? Keby tu sedel Susko, tak ja som hlboko presvedčený, on tu nesedí preto, lebo by prišiel a povedal toto skrátené legislatívne konanie je úplne, úplne ale protizákonné . To by povedal Susko, lebo ja si myslím, že to je čestný človek, preto je minister spravodlivosti. Ale Susko to nepovie. Prečo to Susko nepovie? No lebo teraz to Suskovi vyhovuje. Skrátené legislatívne konanie. V dôvodovej správe k danému zákonu, a teraz vám budem citovať, sa nachádza zmienka o tom, prečo sa rozhodla vláda riešiť situáciu v skrátenom legislatívnom konaní. Vláda dokonca priamo popiera dôvody na skrátenie konania, ktoré uvádza, že súbežne so skrátením legislatívneho konania rieši úpravu systému 13. dôchodku v legislatívnom procese, čo samo o sebe z veľkej časti neguje možnosť naplnenia podmienky skráteného legislatívneho konania. Z dôvodovej správy jasne vyplýva, že vláda sa snaží o systémové opatrenia a nie o riešenie náhlej udalosti, ktorá sa nedala predvídať alebo sa náhle objavila. Platný zákon navyše neobsahuje žiadny termín, ktorý by nebol splnený, alebo by bol pri 13. dôchodkoch ohrozený neprijatím zákona v skrátenom legislatívnom konaní. Ešte raz sa spytujem. Kvôli čomu skrátené legislatívne konanie? Kto je ohrozený? A spytujem sa, kedy ste vyplatili 13. dôchodky za dvanásť rokov vlády Roberta Fica? Nikdy. Ale teraz idete skracovať legislatívne konanie. Susko tu hovoril, ešte raz, jaj, to je, to je, to on je dneska môj obľúbený, Susko hovoril, že zachovajme úctu k legislatívnemu procesu. Ak nie je zákonný dôvod na jeho skrátenie, tak ho nezneužívajme, to hovoril Susko. Kde je teraz Susko? Je to minister spravodlivosti a zneužívajú skrátené legislatívne konanie. Chcem ešte povedať, tuná v rozprave zaznelo naozaj od pána Cecha, z jeho faktickej poznámky úplne mimo, úplne mimo, nie k téme, nie k tejto téme, úplne mimo, reaguje úplne mimo, ale nikto ho tu neupozorňuje, že reaguje úplne mimo. Tak ja si mu dovolím povedať, reagujete úplne mimo. Matovič tu rozprával o inom a vy ste tam začali splietať päťsto euro za, za voľby. Úplne mimo, ale nikto vás neupozornil. To sa tu bude diať. Viete, mne vypol dneska Žiga mikrofón, lebo som si dovolil... (Prerušenie vystúpenia predsedajúcim.)